Source: http://docplayer.fi/2215901-Perus-ja-ihmisoikeudet-suomen-oikeudessa-ja-asianajajan-tyossa.html
Timestamp: 2018-04-22 09:11:15+00:00
Document Index: 22356098

Matched Legal Cases: ['tuomioistuin ', 'KKO ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'tuomioistuin ', 'tuomioistuin ', 'kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

PERUS- JA IHMISOIKEUDET SUOMEN OIKEUDESSA JA ASIANAJAJAN TYÖSSÄ - PDF
PERUS- JA IHMISOIKEUDET SUOMEN OIKEUDESSA JA ASIANAJAJAN TYÖSSÄ
Download "PERUS- JA IHMISOIKEUDET SUOMEN OIKEUDESSA JA ASIANAJAJAN TYÖSSÄ"
1 480 Defensor Legis N:o 4/2011 PERUS- JA IHMISOIKEUDET SUOMEN OIKEUDESSA JA ASIANAJAJAN TYÖSSÄ (Grund- und Menschenrechte im finnischen Recht und in der Anwaltstätigkeit) Vuonna 1993 julkaistu Martin Scheininin väitöskirja oli nimeltään Ihmisoikeudet Suomen oikeudessa. Scheininin tutkimus oli osittain ns. toimintatutkimusta, jossa hän itse ajoi tiettyjä juttuja tuomioistuimissa ja hallinnossa. Hän pyrki ihmisoikeusargumentoinnilla provosoimaan kannanottoihin, saadakseen selville mikä asema ihmisoikeuksilla Suomen oikeudessa on. Perusoikeusuudistus tapahtui vuonna 1995 eli Scheininin väitöskirjan jälkeen. Tuon uudistuksen jälkeen myös perusoikeuksien soveltaminen käräjä- ja hallinto-oikeuksissa on yleistynyt ja tarjoaa oman lisänsä asianajajan työkalupakkiin. Tämän kirjoituksen otsikkoon on tietoisesti lainattu alkuosa Scheininin väitöskirjasta. Olen itse omassa asianajajan työssäni harjoittanut tilaisuuden tullen ihmisoikeusargumentaatiota ja voinut havaita ihmisoikeuksien aseman koko ajan vankistuneen. Oleellinen muutos on se, ettei enää edes välttämättä tarvita ihmisoikeusargumentaatiota. Jutun tuomari saattaa ottaa ihmisoikeudet huomioon omasta aloitteestaan. Toinen merkittävä muutos on se, että syyttäjien ihmisoikeustietoisuus on kehittynyt käytännössä nollasta joskus aivan huipputasolle. Ihmisoikeustuomioistuimen (EIT) ratkaisukäytäntöä voi lukea myös siten, että huomioidaan se mitä EIT on katsonut hyväksyttäväksi esimerkiksi rikosten esitutkinnassa ja syyttäjän todistelussa. Syyttäjien laadukas koulutus tälläkin sektorilla asettaa suuria vaatimuksia puolustajina toimivien asianajajien työn laadulle. Syyttäjä saattaa viitata tapaukseen, jossa jokin prosessuaalinen menettely on hyväksytty. Puolustajan tehtäväksi jää löytää ne tapaukset, joissa EIT on ollut toisella kannalla. Kolmas muutos on se, että ihmisoikeudet ovat ulottaneet vaikutuksensa lähes koko oikeudelliseen kenttään. Euroopan ihmisoikeussopimus (EIS) on aikansa tuote ja poliitikkojen kompromissien tulos. Siinä on säädetty vain tietyistä oikeuksista, jotka on tuolloin katsottu tarpeelliseksi. Niin sanotut ihmisoikeusjuristit eivät ole vastuussa siitä, että EIS säätää hyvin tarkasti rikoksesta epäillyn ja syytetyn oikeuksista ja vaikenee esimerkiksi uhrin oikeuksista. EIS ei myöskään takaa kuluttajansuojan tyyppisiä oikeuksia. Erityisen tarkkoja säännöksiä on vapautensa menettäneen rikoksesta epäilyn kohtelusta ja oikeuksista. Kun tämä on tosiasia, on selvää, että EIS antaa keinoja ja argumentteja nimenomaan rikosasiassa syytettyä puolustavalle asianajajalle. Viime vuosina on kuitenkin nähty, että ihmisoikeuksista riittää ammennettavaa myös siviilijuristille, esimerkkinä vaikkapa isyyden vahvistamiset ja vahvistamatta jättämiset tai vahinkojen korvaaminen ihmisoikeusloukkauksen johdosta. Jäljempänä on tietoja siitä, kuinka myös markkinaoikeus on säännöllisesti ratkaisuissaan viitannut ihmisoikeussopimukseen. Tuossa tuomioistuimessa juttuja hoi-
2 Perus- ja ihmisoikeudet suomen oikeudessa ja asianajajan työssä 481 tavat asianajajat eivät siis tule hekään toimeen ilman ihmisoikeussopimuksen ja sen soveltamiskäytännön tuntemista. Myös työtuomioistuimen ratkaisuissa on ollut viittauksia ihmisoikeuksiin. Hallinto-oikeuksissa on usein kyse yksityisen henkilön ja julkisen vallankäytön ristiriidasta, jonka ratkaisemisessa perus- ja ihmisoikeudet ovat keskeisessä asemassa Tästä huolimatta perus- ja ihmisoikeusviittaukset eivät näytä olevan julkaistussa ratkaisukäytännössä vielä niin yleisiä kuin yleisissä tuomioistuimissa. Ero on silmiinpistävä. Erityisesti tekijänoikeusasioissa on havaittu hyödylliseksi vedota ihmisoikeuksiin, esimerkiksi omaisuuden suojan ja sananvapauden punninnassa. 1 Perustuslakivaliokunta on korostanut, että tekijänoikeuslainsäädäntöä tulee arvioida myös muiden henkilöiden kuin tekijänoikeuden haltijoiden perus- ja ihmisoikeuksien kannalta 2. Perustuslakivaliokunnan mukaan perusoikeuksien välinen tasapaino tulee ottaa huomioon myös tekijänoikeuslainsäädäntöä tulkittaessa ja sovellettaessa. Pohdittavaa riittää myös esimerkiksi siinä, loukkaako suomalainen erikoisuus, pesänjakajan käyttö osituksessa ja perinnönjaossa, osapuolten oikeutta saada asiansa riippumattoman tuomioistuimen ratkaistavaksi. Jakajan palkkio saattaa olla liian kova hinta siitä, että jakajan päätöstä voi moittia tuomioistuimessa. 3 Käyttääkö toisaalta pesänjakaja niin merkittävässä määrin julkista valtaa, että jakajainstituutio on perustuslain 124 :n vastainen? Viimeisin, ja paljolti vielä tulossa oleva muutos on EU:n perusoikeuskirja. Lissabonin sopimuksen myötä alkaen jäsenmaita sitovaksi tullut perusoikeuskirja ei tuone merkittäviä lisäyksiä olemassa oleviin perus- ja ihmisoikeuksiin. On kuitenkin huomattava, että Euroopan neuvostoon ja siten Euroopan ihmisoikeustuomioistuimen tuomiovaltaan kuuluu muitakin maita kuin EU:n jäsenvaltiot. Periaatteessa voisi olettaa EU:ssa ihmisoikeuksien tason olevan korkeampi kuin mitä Euroopan neuvoston uusimmilta jäsenvaltioilta voidaan vaatia. EIT:n soveltamiskäytäntö voikin muodostaa vain minimitason sille, mitä lainkäytöltä EU:ssa edellytetään. 4 Perusoikeuskirjassa on erillinen lainkäyttöä koskeva VI luku. Sopimuksen 47 artiklan mukaan jokaisella, jonka unionin oikeudessa taattuja oikeuksia ja vapauksia on loukattu, on oltava tuossa artiklassa määrättyjen edellytysten mukaisesti käytettävissään tehokkaat oikeussuojakeinot tuomioistuimessa. Jokaisella on oikeus kohtuullisen ajan kuluessa oikeudenmukaiseen ja julkiseen oikeudenkäyntiin. 48 artikla takaa jokaiselle syytetylle oikeuden puolustukseen. Myös laillisuusperiaate ja kahdesti syyttämisen kielto on huomioitu perusoikeuskirjassa. Erityisesti asianajajan on huomattava, että perusoikeuskirjan noudattamiseen liittyy EU:n valvontamekanismi. EU:n perusoikeuskirjan soveltaminen on EU-oikeuden soveltamista ja siten EU-tuomioistuimen ennakkoratkaisumenettely tulee sovellettavaksi myös perusoikeuskirjan vielä melko hajanaiseen tulkintaan. Ihmisoikeustuomioistuimen lisäksi nyt siis myös EU-tuomioistuin on käytettävissä arvioitaessa perus- ja ihmisoikeuksien toteutumista. Perusoikeuskirjan soveltaminen tulee kyseeseen kuitenkin vain silloin, kun asiassa on kyse EU-oikeudesta. 1 Ks. Tuomas Mylly, Tekijänoikeuden ideologiat ja myytit. Lakimies 2003, s PeVL 7/2005 vp ja PeVL 24/2005 vp 3 Tapauksessa García Manibard ( ) EIT totesi, että oikeus tuomioistuimeen, johon sisältyi yhtenä piirteenä pääsy tuomioistuimeen, ei ollut ehdoton, vaan siihen soveltui hiljaisesti hyväksyttyjä rajoituksia varsinkin valituksen tutkimisen edellytysten kohdalta, koska luonteensa vuoksi tuo oikeus edellytti valtion toimesta tapahtuvia järjestelyjä. Valtiolla oli tällöin tiettyä harkintamarginaalia. Pääsyä tuomioistuimeen ei kuitenkaan saanut rajoittaa sillä tavoin tai siinä määrin, että oikeutta tuomioistuimeen loukattaisiin olennaisilta kohdilta. Lisäksi rajoituksilla tuli olla hyväksyttävä tarkoitus ja käytettyjen keinojen tuli olla järkevässä suhteessa tavoiteltuihin päämääriin. 4 Allan Rosas teoksessa Perusoikeudet, 2011, s Yhtenä alana, jolla suojaa voi saada perusoikeuskirjan nojalla laajempana kuin EIS:n kautta, Rosas mainitsee oikeuden tehokkaisiin oikeussuojakeinoihin. KHO toteaa ratkaisussa KHO 2011:41, että unionissa myönnettävä perusoikeussuoja voi olla laajempaa kuin ihmisoikeussopimuksen takaama suoja.
3 482 Se, kuinka eurooppalainen prosessin pitää olla, jotta menettely kuuluisi perusoikeuskirjan soveltamisalaan, jää nähtäväksi. Riittääkö esimerkiksi se, että epäilty on luovutettu eurooppalaista pidätysmääräystä käyttäen Suomeen? Entä jos toinen syytetyistä ei ehtinyt paeta, vaan saatiin kiinni Suomessa: jääkö hän EU:n perusoikeussuojan ulkopuolelle? Riittävätkö EU:n toimet rahanpesun, ihmiskaupan, laittoman maahantulon järjestämisen tai rikollisjärjestön toimintaan osallistumisen kriminalisoimiseksi taikka yhteiset terrorisminvastaiset toimet siihen, että näitä rikoksia koskevissa oikeudenkäynneissä on kyse unionin oikeuden soveltamisesta? Asiasta kirjoittanut EU-tuomioistuimen tuomari Allan Rosas ei ota asiaan kovin tarkasti kantaa, mutta toteaa, ettei perusoikeuskirja sovellu silloin, kun kyse on perusoikeuskysymyksestä, joka nousee esille asiassa, joka jää kokonaan EU-oikeuden ulkopuolelle. 5 Käytännön merkitys perusoikeuskirjalla on siis siinä, että sen soveltamiskysymykset kuuluvat EU:n tuomioistuimen ratkaistaviksi. Perusoikeuskirjan velvoitteet joista ei vielä ole merkittävästi soveltamiskäytäntöä 6 on siis saatettavissa ennakkoratkaisupyynnöllä Luxemburgin tuomioistuimen ratkaistavaksi kesken oikeudenkäynnin. Tämä uusi työkalu on asianajajien tunnettava. Suomessa ilmeisestikin aivan liian harvoin asianosaiset esittävät tuomioistuimelle pyynnön ennakkoratkaisun hankkimiseksi unionin tuomioistuimisesta. Lähes kaikki suomalaisten tuomioistuinten tekemän ennakkoratkaisupyynnöt ovat syntyneet tuomioistuimen omasta aloitteesta. Perus- ja ihmisoikeudet tuomioistuinten käytännössä Ihmisoikeuksien soveltamiskäytännön kirjosta voi tehdä johtopäätöksiä katsomalla minkälaisissa asioissa korkein oikeus on soveltanut ihmisoikeuksia. Keinona voidaan käyttää Finlex-tietokantojen sisältämiä mainintoja perus- ja ihmisoikeuksien ilmenemisestä ratkaisujen teksteissä. Tällainen Juha Lavapuronkin käyttämä metodi on vain suuntaaantava, koska haut eivät kata esimerkiksi ratkaisuja, joissa on sovellettu sellaisia ihmisoikeussopimuksia, joiden nimessä ei ole haettua termiä. Esimerkiksi korkein hallinto-oikeus on vuonna 1988 kumonnut ulkomaalaisen karkottamista koskevan päätöksen (KHO:1988 A 49) soveltamalla asiassa Geneven pakolaissopimusta, SopS:77/1968. Martin Scheinin mainitsee väitöskirjassaan tämän ratkaisun ensimmäisenä kertana kun ylimmät tuomioistuimet ovat Suomessa soveltaneet ihmisoikeussopimusta. Haku ei tavoita myöskään tapauksia, joissa perusoikeuksia on sovellettu mainitsemalla vain vanhan Hallitusmuodon perusoikeutta koskeva pykälä, esimerkiksi tapaus KKO 1998:159, johon palaan kirjoituksen lopulla. Perus- ja ihmisoikeudet korkeimmassa oikeudessa Heinäkuussa 2011 tehdyllä Finlex-haulla hakusanalla ihmisoik* löytyi viime vuosien korkeimman oikeuden ennakkopäätöksistä seuraavia aihealueita. 7 5 mts EU-tuomioistuimen toimivalta ei aiheuttanut ongelmaa tapauksessa C-61/11 PPU, El Dridi, jossa tuomioistuin katsoi, että vankeusrangaistus maastapoistumismääräyksen noudattamatta jättämisestä laittomasti maassa oleskelevalle kolmannen valtion kansalaiselle oli kohtuuton. Kyse oli kolmansien valtioiden kansalaisia koskevan direktiivin tulkinnasta, mutta nähtävästi vastaavassa prosessissa esille tulevat perusoikeuskirjan tulkinnat kuuluvat nekin EU-tuomioistuimen arvioitaviksi. 6 Ennakkoratkaisu C-279/09 koski perusoikeuskirjan takaamaa oikeusapua. Vireillä olevassa ennakkoratkaisupyynnössä Åklagaren v. Hans Åkerberg Fransson, C-617/10 on kyse ne bis in idem -kiellosta ruotsalaisessa vero- ja rikosprosessissa. Tuossa ennakkoratkaisupyynnössä ei näyttäisi olevan mitään rajat ylittävää eurooppalaista elementtiä.
4 Perus- ja ihmisoikeudet suomen oikeudessa ja asianajajan työssä : Oikeusapu, veropetos (kahdessa tapauksessa), tuomion purkaminen riita-asiassa, virkarikos, valtion korvausvastuu, laillinen este, pakkokeino, arpajaisrikos (oikeudenkäynnin kesto), oikeudenkäyntimenettely (kahdessa tapauksessa), pesänhoitajan tietojensaantioikeus, ympäristörikos, vahingonkorvaus, rikoksen johdosta tapahtuva luovuttaminen : rikoksen johdosta tapahtuva luovuttaminen, työsuhteen ehdot, kunnianloukkaus, veropetos (kolmessa tapauksessa), tuomarin esteellisyys (kahdessa tapauksessa), syrjintä, syytteen muuttaminen, velallisen rikos, tuomion purkaminen rikosasiassa, yksityiselämää loukkaava tiedon levittäminen, oikeudenkäynnin kesto, rikosoikeudellinen laillisuusperiaate. 2009: pesänselvitys, velallisen rikos, oikeudenkäyntimenettely, vahingonkorvaus, tuomion purkaminen rikosasiassa, virkarikos, ottolapsi, velallisen rikos, petos, asianajajan kurinpidollinen seuraamus, tuomarin esteellisyys, kunnianloukkaus/salassapitorikos, sisäpiirintiedon väärinkäyttö. 2008: rikoksen johdosta tapahtuva luovuttaminen, rikosoikeudellinen laillisuusperiaate, pahoinpitely, tuomioistuimen toimivalta, julkisyhteisön korvausvastuu, todistelu rikosasiassa, tuomion purkaminen rikosasiassa, syyttömästi vangitun korvaus, yhtiökokouksen päätöksen moite Korkeimman oikeuden ennakkopäätöksiä, joissa esiintyy hakutermi ihmisoik* oli Finlexissä kautta aikain 185. Niistä 15 on annettu kuluvan vuoden ensipuoliskolla. Kun ratkaisuja on annettu vuoden 2011 tammi-kesäkuussa yhteensä 52, on niistä siis useammassa kuin joka neljännessä (28 %) mainittu sanan ihmisoikeus johdannainen. Vuonna 2010 KKO julkaisi 96 ennakkopäätöstä, joissa 14:ssä oli ihmisoikeusmaininta (15 %). Vuonna 2009 julkaistiin 94 ennakkopäätöstä, joista 13 sisälsi ihmisoikeusviittauksen (14 %). Vuonna 2008 ratkaisuja julkaistiin 119, joista 9 (8 %) sisälsi ihmisoikeusviittauksen. Vuoden 2011 alkupuolella näyttää ihmisoikeusviittauksen sisältävien ennakkopäätösten suhteellinen osuus lähes kaksinkertaistuneen aiemmasta. Tämä voi selittyä usealla eri tavalla: korkein oikeus myöntää valituslupia ihmisoikeusliitännäisissä tapauksissa entistä useammin ja herkemmin korkeimmalta oikeudelta haetaan valituslupia entistä enemmän ihmisoikeusliitännäisissä tapauksissa hovioikeuksien ratkaisemissa asioissa on yhä enemmän ihmisoikeusliitännäisiä tapauksia ihmisoikeusliitäntä nähdään yhä useammin sellaisissakin tapauksissa, joissa sitä ei ole ennen nähty tai ei ole ainakaan nähty maininnan arvoisena. Jotain johtopäätöksiä voidaan tehdä siitä, missä vaiheessa oikeudenkäyntiä ihmisoikeusviittaus on ensi kertaa nähtävissä. Esimerkiksi vuoden 2011 alkupuolen 15:ssä ihmisoikeusviittauksen sisältävässä tapauksessa viittaukset löytyvät valtaosaltaan vasta korkeimman oikeuden ratkaisuselosteesta. Tapauksessa KKO 2011:23 oli kyse oikeudenkäynnin keston huomioimisesta, joka on ilmeisesti ajankohtaistunut vasta korkeimmassa oikeudessa. Tapauksessa KKO 2011: 17 ainoa ihmisoikeusviittaus sisältyy yhden jäsenen eriävään mielipiteeseen. Vain kahdessa tapauksessa löytyy hakusana ihmisoik* asian aiemmista käsittelyvaiheista. Tapauksessa KKO 2011:38 on jo haastehakemus vahingonkorvauksen saamiseksi perustunut ihmisoikeussopimukseen. Tapauksessa KKO 2011:27 viittaus löytyy hovioikeuden ratkaisusta. Tapauk- 7 Haussa on mukana myös korkeimpaan oikeuteen päätyneen asian aiemmat käsittelyvaiheet ja eriävät mielipiteet. Siten maininta ihmisoikeuksista saattaa sisältyä myös esim. hovioikeuden jäsenen eriävään mielipiteeseen. 8 Korkein oikeus käyttää luovutusasioissa hakusanaa rikoksentekijän luovuttaminen. Tuo hakusana pitäisi korvata syyttömyysolettamaa vastaavalla rikoksen johdoista tapahtuva luovuttaminen. Ihmisoikeudet ulottavat siis vaikutuksensa myös oikeuskieleen. Korkeimman oikeuden ei tulisi kutsua rikoksesta epäillyn luovuttamista rikoksentekijän luovuttamiseksi. Vastaava ongelma on Suomen Laki -teoksen väliotsikoinnissa.
5 484 sessa KKO 2011:30 ensimmäinen ihmisoikeusviittaus löytyy valituslupahakemuksen selostetusta sisällöstä. Jos vuoden 2011 alkupuolen 15 ennakkopäätöstä ovat edustava otos, on aiempaan nähden runsaiden ihmisoikeusviittausten selitys se, että nimenomaan korkein oikeus on katsonut tarpeelliseksi lisätä ratkaisun perusteisiin myös viittaukset ihmisoikeuksiin. Näin on siis tapahtunut 13:ssa tapauksessa. Tosin vuosikirjaratkaisuissa alempien oikeusasteiden ratkaisut selostetaan melko suppeasti siten, että siellä ollutta ihmisoikeusviittausta ei välttämättä mainita ennakkopäätöksessä. Vastaava oikeustapaushaku voidaan tehdä myös perusoikeuksien soveltamisesta korkeimman oikeuden ennakkopäätöksissä. Kautta aikain hakutermillä perustusl* tai perusoik* löytyy Finlexistä 177 korkeimman oikeuden ennakkopäätöstä (vanhin on vuodelta 1983 oleva ns. Koijärvitapauksen ratkaisu) 9. Niistä 9 on vuoden 2011 alkupuolelta ja niissä kaikissa yhtä lukuun ottamatta on myös ihmisoikeusviittaus eli ne sisältyvät edellä mainittuihin 15 tapaukseen, jotka löytyvät hakusanalla ihmisoik*. Sen sijaan vuonna 2010 on annettu 17 perustuslakiin tai perusoikeuksiin viittaavaa ratkaisua, kun ihmisoikeusviittauksia löytyi vain 14. Vuonna 2009 perusoikeuksiin viittaa 11 ennakkopäätöstä kun samana vuonna ihmisoikeusviittauksia oli 13. Vuonna 2008 perusoikeuksiin viitattiin 18 tapauksessa, kun ihmisoikeusviittauksia oli vain 9. Kaiken kaikkiaan joko perusoikeuksiin tai ihmisoikeuksiin viittaavia korkeimman oikeuden ennakkopäätöksiä on julkaistu viimeisten kolmen ja puolen vuoden aikana ( ) 75 kappaletta (21 % kaikista tapauksista). Niistä 19: ssä on viittaus sekä perus- että ihmisoikeuksiin. 24 tapauksessa on viittaus vain perusoikeuksiin ja 32 tapauksessa on viittaus vain ihmisoikeuksiin. Tapauksia, joissa oli vain perusoikeusviittaus ilman ihmisoikeusviittausta olivat seuraavat: KKO 2011:10: kotirauhan suoja, perusoikeusviittaus HO:ssa, ei KKO:ssa KKO 2010:84: pääsy tuomioistuimeen, perusoikeusviittaus vasta KKO:ssa, KKO 2010:48 tekijänoikeus/omaisuuden suoja, perusoikeusviittaus KKO:n eriävässä mielipiteessä KKO 2010:47 tekijänoikeus/omaisuuden suoja, perusoikeusviittaus KKO:n eriävässä mielipiteessä KKO 2010:28: valtion korvausvastuu, perusoikeusviittaus HO:ssa, ei KKO:ssa KKO 2010:26: takavarikko/omaisuuden suoja, perusoikeusviittaus haastehakemuksessa, ei ratkaisuissa KKO 2010:3: puolison elatus/oikeus toimeentuloon ja huolenpitoon, perusoikeusviittaus KKO eriävässä mielipiteessä KKO 2009:88 lähdesuoja/sananvapaus, perusoikeusviittaus vasta KKO:ssa KKO 2009:54: tekninen kuuntelu/kodin suoja, perusoikeusviittaus vasta KKO:ssa KKO 2009:52: työntekijöiden tasapuolinen kohtelu/yhdenvertaisuus, perusoikeusviittaus HO:ssa, ei KKO:ssa KKO 2009: 47: metsän hakkuun estäminen/kokoontumisvapaus, perusoikeusviittaus KO:n, HO:n ja KKO:n tuomioissa, KKO 2009:38 tuottamuksellinen vapaudenriisto, viittaus HO:n tuomiossa, ei KKO:ssa KKO 2009:4 takavarikko, viittaus KO:n päätöksessä, ei HO:ssa eikä KKO:ssa KKO 2008:119 arpajaisrikos/elinkeinovapaus, viittaus KKO:ssa KKO 2008:100 rikosoikeudellinen laillisuusperiaate, viittaus vasta KKO:ssa KKO 2008:95 rikosoikeudellinen laillisuusperiaate, viittaus HO:ssa ja KKO:ssa KKO 2008:77 välimiesmenettely/oikeudenmukainen oikeudenkäynti, viittaus vasta KKO:ssa 9 Kuten edellä on todettu 177 tapauksen joukossa on myös tapauksia, joissa viitataan muihin perustuslain säännöksiin kuin perusoikeudet sisältävään 2 lukuun (esim. KKO 2010:23, KKO 2008:94 ja 2008:78). Näitä ei ole huomioitu vertailussa. Toisaalta varhaisempia tapauksia löytyy viittauksella hallitusmuotoon, esim. KKO 1983 II 65 jossa oli kyse oikeudesta valita asuinpaikkansa.
6 Perus- ja ihmisoikeudet suomen oikeudessa ja asianajajan työssä 485 KKO 2008:73 luonnonsuojelulaki, viittaus vasta KKO:ssa KKO 2008:49 sananvapausrikos, viittaus vasta KKO:ssa KKO 2008:42 rikosoikeudellinen laillisuusperiaate, viittaus KKO:n eriävässä mielipiteessä KKO 2008:41 yhdenvertaisuus yhdistyksessä, viittaus KO:n tuomiossa, HO pysytti, KKO:ssa erilainen perusoikeuskannanotto KKO 2008:36 oikeus koulutukseen, viittaus vasta KKO:ssa KKO 2008:20 oikeus asumiseen, viittaus vasta KKO:ssa Voidaan siis havaita pelkkien perusoikeusviittausten vähentyneen merkittävästi ja korvaantuneen tapauksilla, joissa viitataan vain ihmisoikeuksiin. Vuoden 2011 alkupuoliskolla on julkaistu 11 ratkaisua, joissa viitataan ihmisoikeuksiin viittaamatta perusoikeuksiin. Samaan aikaan on julkaistu vain yksi tapaus, jossa viitataan vain perusoikeuksiin. Kumpiinkin oikeuksiin viitattiin neljässä tapauksessa. Vuonna 2008 luvut olivat toisenlaiset: 11 tapauksessa viitattiin perusoikeuksiin viittaamatta ihmisoikeuksiin, kun taas tilanne oli päinvastoin kolmessa tapauksessa. Viidessä tapauksessa viittaus oli sekä ihmis- että perusoikeuksiin. Juha Lavapuro on käynyt läpi korkeimman oikeuden ihmisoikeusviittauksia. 10 Hän on määrällisen analyysin lisäksi arvioinut myös viittaamisen laatua, eli sitä kuinka paljon ihmisoikeusviittauksia löytyy yksittäisen tapausselostuksen tekstistä. Yksi ihmisoikeuksiin viittaava sana ei siis vielä kerro koko totuutta ratkaisun laadusta ja ihmisoikeusargumentaation syvyydestä. Esimerkiksi sananvapauden osalta ihmisoikeustuomioistuimen ratkaisukäytäntö antaa erinomaiset eväät myös pro et contra -argumentointiin. Lavapuro on selvittänyt, että 13 perusoikeuksiin viittaavassa korkeimman oikeuden ratkaisussa vuonna 2010 on ollut näitä viittauksia yhteensä 42. Samoin vuoden 2010 ihmisoikeuksiin viittaavassa 14 ratkaisussa on ollut jopa 246 erillistä viittausta. 11 Yksittäisten ihmisoikeusviittausten lukumäärä korkeimman oikeuden ennakkopäätöksissä on Lavapuron mukaan ollut seuraava: Lukujen kehitys osoittaa, että asianajajan, joka laatii valituslupahakemusta tai vastaa vastapuolen hakemukseen on tänä päivänä kyettävä perusja ihmisoikeusargumentointiin ja hallittava alan oikeuskäytäntö. Luvut kertovat myös siitä, että aivan liian usein perus- ja ihmisoikeudet mainitaan ensimmäisen kerran vasta korkeimman oikeuden ratkaisussa. Asian liittymä perus- ja ihmisoikeuksiin tulisi havaita jo asian käsittelyn alussa. Perus- ja ihmisoikeudet eivät myöskään voi olla mikään alalle vihkiytyneiden erikoistumisala, vaan jokaisen, joka toisen asioita ammatikseen ajaa, tulee hallita riittävässä määrin myös perus- ja ihmisoikeudet. Siinä suhteessa kyseinen oikeudenala rinnastuu prosessioikeuteen, joka myös tulee hallita riippumatta siitä, minkä alan juttuja päätyökseen hoitaa. 10 Lavapuro väitteli joulukuussa Lieneekö vain ajallinen sattuma, että väitöstilaisuutta seuranneen puolen vuoden aikana korkein oikeus viittasi ihmisoikeuksiin lähes kaksi kertaa useammassa tapauksessa kuin aiempina puolivuotisjaksoina. Sama kehitys tapahtui myös korkeimmassa hallinto-oikeudessa. 11 Luvut Lavapuron esityksestä Suomalaisen lakimiesyhdistyksen keskustelutilaisuudessa Lavapuron väitöskirjassa Uusi perustuslakikontrolli tilastot sivuilla kattavat vuoden 2010 vain lokakuuhun asti.
7 486 Perus- ja ihmisoikeudet korkeimmassa hallintooikeudessa Korkein hallinto-oikeus on 1990-luvulla viitannut ihmisoikeuksiin julkaisemissaan vuosikirjaratkaisuissa 0 4 kertaa vuodessa luvulla määrät ovat vaihdelleet kahden ja 14 välillä. Vuodesta 2002 alkaen keskiarvo on ollut yli 10 tapausta vuodessa. KHO antaa nykyisin vuosittain noin sata vuosikirjaratkaisua, 1990 luvulla niitä annettiin paljon enemmän. Myös KHO:n osalta näyttäisi viittausten tahti kiihtyneen, koska myös sen ratkaisuissa on vuoden 2011 alkupuoliskon lopulla ylitetty viimevuotinen ihmisoikeusviittausten määrä (11/10). Yhteensä ihmisoikeusviittauksia (hakutermi ihmisoik*) on kautta aikain 127 KHO:n julkaistussa vuosikirjaratkaisussa (KKO:ssa vastaavana aikana mennessä määrä oli 185). KHO:n luonteen vuoksi voisi uskoa siellä sovellettavan kansallisia perusoikeussäännöksiä säännönmukaisesti. Julkaistujen vuosikirjaratkaisujen osalta perusoikeusuudistus näkyy viittauksina vuodesta 1996 alkaen. Kesäkuun loppuun 2011 mennessä perusoikeusviittauksia on kertynyt 110 tapauksen verran. Vuosina viittauksia oli vuosittain yhdestä neljään. Vuonna 2002 viittauksia oli jo 7. Vuodesta 2004 alkaen keskiarvo on pysynyt yli kymmenessä tapauksessa vuosittain. Kuluvan vuoden alkupuolella on myös perusoikeusviittauksia ollut enemmän kuin koko vuonna 2010 yhteensä (10/9). Luvut eivät kuitenkaan ole kovin suuria. KHO:n vuosikirjaratkaisuista löytyy mennessä 151 sellaista ratkaisua, joissa esiintyy hakusana perustusl*, mutta ei hakusanaa perusoik*. Näissä 151 tapauksessa varmastikin on melko suuressa osassa perusoikeusviittaus, mutta joukossa on tietenkin paljon ratkaisuja, joissa on kyse muista perustuslain säännöksistä kuin lain 2 luvun perusoikeuksista. Myös nämä viittaukset näyttäisivät olevan yleistymässä. Vuoden 2011 alkupuoliskolla niitä oli jo 12 kun koko viime vuonna niitä oli 11 KHO:n vuosikirjaratkaisuissa. Vuonna 2009 niitä oli 21. Tapauksia, joista löytyi hakusana perusoik*, mutta ei hakusanaa ihmisoik* löytyy Finlexistä KHO:n osalta 59 ja päinvastoin hakusana ihmisoik*, mutta ei hakusanaa perusoik* löytyy 76 tapauksessa. Tapauksia, joissa on viitattu vain perusoikeuksiin viittaamatta ihmisoikeuksiin on siis enemmän kuin niitä tapauksia, joissa on viitattu perusoikeuksiin viittaamatta samassa ratkaisussa ihmisoikeuksiin. Sekä perus- että ihmisoikeusviittaus löytyy kaikkiaan 51 vuosikirjaratkaisusta. Perus- ja ihmisoikeudet muissa tuomioistuimissa Perus- ja ihmisoikeusviittauksia löytyy Finlexistä myös hovi-, hallinto-, vakuutus- ja markkinaoikeuden 13 sekä työtuomioistuimen tietokannoista. Ihmisoikeusviittausten osalta luvut ovat mennessä seuraavat: Hovioikeudet 74 Hallinto-oikeudet 23 Vakuutusoikeus 21 Markkinaoikeus 11 Työtuomioistuin 10 Perusoikeusviittauksia on julkaistuissa ratkaisuissa seuraavasti: Hovioikeudet 31 Hallinto-oikeudet 37 Vakuutusoikeus 12 Markkinaoikeus 17 Työtuomioistuin 37 Lukuja vertailtaessa on huomioitava, että ratkaisujen julkaisukäytännöt vaihtelevat. Markkinaoikeus ja työtuomioistuin julkaisevat kaikki ratkai- 12 KHO julkaisee Finlexissä vuosikirjaratkaisujen lisäksi muita ratkaisuja, jotka selostetaan vain hyvin lyhyesti lopputuloksen osalta. Jotta vertailu muiden tuomioistuinten kanssa olisi yhteismitallista, on tässä vertailussa otettu huomioon vain julkaistut vuosikirjaratkaisut. Todettakoon kuitenkin, että muissa ratkaisuissa on mennessä ollut ihmisoikeusviittaus 22 tapauksessa ja perusoikeusviittaus neljässä tapauksessa. 13 Markkinaoikeuden tietokannassa on myös sen edeltäjän markkinatuomioistuimen ratkaisut
8 Perus- ja ihmisoikeudet suomen oikeudessa ja asianajajan työssä 487 sunsa ja lausuntonsa, kun taas hovi-, hallinto- ja vakuutusoikeus julkaisevat vain hyvin pienen osan ratkaisuistaan. Todettakoon, että Finlexin ensimmäisen viittauksen Euroopan ihmisoikeussopimukseen julkaisi Vaasan hovioikeus vuonna 1989 tapauksessa, jossa oli kyse avustajan määrääminen maksuttoman oikeudenkäynnin saaneelle sakon muuntorangaistusta koskevassa asiassa. Ihmisoikeussopimus oli tuolloin ollut Suomessa voimassa viisi kuukautta. Kaikki Suomen tuomioistuimet ovat julkaisseet Finlexissä mennessä 451 ratkaisua, joissa on edellä kuvattu ihmisoikeusviittaus. Niistä 97 eli yli viidennes on julkaistu kahden ja puolen viimeisen vuoden aikana. Perus- ja ihmisoikeudet oikeuskirjallisuudessa Perus- ja ihmisoikeuksien vaikutus yhä uusilla oikeudenaloilla on nähtävissä eri alojen kirjallisuudessa. Eduskunnan kirjaston Selma-kokoelmatietokannassa on kotimaista oikeuskirjallisuutta vuodesta 1982 alkaen. Asiasanahaulla termillä ihmisoikeudet löytyy valtaosaltaan ihmisoikeusjuridiikkaa käsitteleviä artikkeleita ja teoksia, mutta kasvavassa määrin tuo asiasana on annettu myös muiden oikeudenalojen teoksille ja artikkeleille. Tässä suhteessa mielenkiintoisia otsikoita ovat esimerkiksi Sami Mahkonen: Lastensuojelu ja laki (2010), Antti Belinskij: Oikeus veteen talousveden saatavuus Suomen ja Etelä-Afrikan oikeudessa (2010), Terttu Utriainen: Raiskaus rikosoikeudellisena ongelmana (2010), Merja Pentikäinen: Yritystoiminta ja ihmisoikeudet (2009), Sauli Mäkelä: Siviilioikeutta perus- ja ihmisoikeuksien valossa (2008) ja Petri Rainiala: Tiedottaja tiedonhankintakeinona rikosprosessissa (2008) 14. Perusoikeuksista inspiraatiota hakevista muiden oikeudenalojen artikkeleista voisi mainita Tuomas Mylly: Intellectual property and fundamental rights: do they interoperate? (2005) ja Juha Lavapuro: Kohti perusoikeusmyönteistä tekijänoikeutta (2007), Rainer Oesch: Tekijänoikeudet ja perusoikeusnäkökulma (2005), Elina Paunio: Ympäristönsuojelu ja tavaroiden vapaa liikkuvuus perusoikeuksien näkökulmasta EU:ssa (2007), Matti Muukkonen: Perusoikeuslähtöisen laintulkinnan hahmottelua yhdistysoikeudessa (2007), Kirsi Kuusikko: Koulujen järjestyssäännöt ja oppilaiden perusoikeudet (2006), Päivi Paasto: Analyyttinen vai perusoikeusrakenteinen varallisuusoikeus? (2005) ja Pekka Länsineva: Pikaluottojen sääntely ja perusoikeudet (2010), Perusoikeusjärjestelmä ja kaivoslainsäädännön uudistaminen (2006) sekä Perusoikeudet ja varallisuussuhteet (2002). Länsineva on lähestynyt myös prostituutiota perusoikeusnäkökulmasta artikkelissaan Ammatinvalinnan vapaus perusoikeutena ja seksuaalipalvelujen ostamisen kriminalisointi (2006). Myös rikoslainopissa perusoikeudet ovat olleet inspiraation lähteenä: Mika Pennanen: Perusoikeudet ja pakkotila (2006). Sananvapausrikosten osalta perusoikeusnäkökulma on välttämätön. Tätä näkökulmaa on valottanut esim. Päivi Tiilikka väitöskirjassaan Sananvapaus ja yksilönsuoja, lehtiartikkelin aiheuttaman kärsimyksen korvaaminen (2007) ja myöhemmissä kirjoituksissaan, esim. Journalistin sananvapaus (2008). Liisa Nieminen on kirjoittanut paljon ihmis- ja perusoikeuksista perhe- ja lapsioikeuden alalta. Ihmis- ja perusoikeudet näkyvät selkeästi siinä miten esimerkiksi Juha Karhu ja Suvianna Hakalehto-Wainio ovat omissa siviilioikeudellisissa tutkimuksissaan ottaneet nämä oikeudet keskeisiksi peruslähtökohdiksi. Juha Karhun osalta tämä ilmeni hänen artikkelissaan Perusoikeudet ja oikeuslähdeoppi 15, jossa Karhu pohtii, miten perusoikeudet 14 Rainialan teos on hyvä esimerkki oikeus- ja hallintokulttuurin muutoksesta. Kyseessä on helsinkiläisen rikoskomisarion lisensiaatintyö. Rainiala on sittemmin toiminut mm. Helsingin huumepoliisin vt. päällikkönä. Nykyisin voi siis olla tilanne, jossa rikosasian tutkinnanjohtaja on harjoittanut akateemisia jatko-opintoja omalta alaltaan. Syyttäjä saattaa olla tohtoriksi väitellyt avainsyyttäjä. Puolustaja ja jutun ratkaiseva tuomari sen sijaan ovat tavallisesti kaiken osaavia yleisjuristeja. 15 Juha Karhu, Lakimies 2003, s
9 488 voitaisiin ottaa oikeuslähdeopissa. Karhu kysyy voitaisiinko vahventuva perusoikeusajattelu parhaiten ottaa huomioon luopumalla kokonaan erityisestä ja erillisestä oikeuslähdeopista lainkäytön laatuarvioinnissa. Karhun mukaan perinteisen oikeuslähdeopin ilmentämä käsitys oikeusperiaatteista jää liian suppeaksi. Oikeusperiaatteille annettu asema yhtenä sallittuna oikeuslähteenä tuo näkyviin vain oikeusperiaatteiden piirteen rinnastua toisena oikeusnormityyppinä oikeussääntöihin. Sen sijaan oikeusperiaatteiden tärkeä asema oikeuskulttuurisina referenssipisteinä jää hänen mukaansa peittoon. Karhu tarkoittaa, että ratkaistavan tilanteen oikeusperiaatepohjaisessa jäsentämisessä ja näin löydettyjä soveltuvia oikeusnormeja sovellettaessa ratkaisujen legitimiteettiä voidaan ylläpitää hakemalla rinnastuksia siihen harkintaan, jota eduskunnan perustuslakivaliokunta tekee arvioidessaan perusoikeuksien rajoitusperusteita. Karhun mukaan perustuslakivaliokunnan perustelujen hyödyllisyys ei rajoitu ainoastaan sellaisten normien soveltamiseen, joista valiokunta on erikseen esittänyt kannanottonsa. Jo aiemmin Karhu on kirjassaan Uusi varallisuusoikeus (2000) pyrkinyt kiinnittämään varallisuusoikeuden uudistettuun perusoikeusjärjestelmäämme. Perusoikeudellistumiseen on suhtauduttu myös kriittisesti. Juha Lavapuro on väitöskirjassaan kritiikkiä selostaessaan maininnut mm. Kaarlo Tuorin, Niilo Jääskisen, Jaakko Husan, Antero Jyrängin ja Sampo Mielityisen. 16 Perus- ja ihmisoikeuksisen ottaminen vakavasti Rikoslainopissa perus- ja ihmisoikeudet ovat vaikuttaneet ehkä rajuimmin sananvapausrikosten soveltamisalaan. Perinteisesti on ajateltu, että sananvapaus loppuu siinä, missä rikoslain soveltamisala alkaa, eli kunnialoukkauksen ja yksityiselämää loukkaavan tiedonlevittämisen tunnusmerkistöjen katsottiin rajoittavan sananvapautta. Useiden langettavien ihmisoikeustuomioistuimen Suomea koskevien tuomioiden myötä 17 on ollut pakko myöntää, että rangaistusta ei voida tuomita sellaisesta lausumasta tai kirjoituksesta, joka EIT:n käytännön perusteella kuuluu sananvapauden piiriin. Sananvapaus siis rajoittaa rikoslain soveltamisalaa eikä päinvastoin. Suvianna Hakalehto-Wainion väitöskirja Valta ja vahinko: julkisen vallan käyttäjän vahingonkorvausvastuu vahingonkorvauslaissa (2008) on hyvä esimerkki siitä miten antoisaa siviilioikeuden tutkijalle voi olla aiheen lähestyminen ihmisoikeusnäkökulmasta. Korvaus tapahtuneesta loukkauksesta on siitä kärsineen ihmisoikeus, jota ei voida miten vain säätää tai rajoittaa kansallisessa oikeudessa ja oikeudenkäytössä. Vahingonkorvauksella on myös ennaltaehkäisevä vaikutus. Oikeudenloukkauksille tulee hinta, joka vältetään välttämällä oikeudenloukkaus. Jos oikeudenloukkaus on vältettävissä edullisemmin kuin maksamalla siitä aiheutuva korvaus, on myös valtiovarainministeriö helpommin saatavissa myötämieliselle kannalle. Tämä koskee esimerkiksi liian pitkäksi venyviä oikeudenkäyntejä. Eduskunnan oikeusasiamies Petri Jääskeläinen totesi vuoden 2011 asianajajapäivien esityksessään, että niin sanotut paljusellit olisivat aika päiviä sitten kadonneet Suomen vankiloista, jos tunnustettaisiin paljun käytön muodossa tapahtuva vahinko vangeille, jotka niiden käytöstä joutuvat kärsimään. Jääskeläinen totesi, että voimassa olevassa vahingonkorvauslaissa mahdollisuus perusoikeusloukkauksesta johtuvan aineettoman vahingon korvaamiseen eli ns. kärsimyskorvaukseen on hyvin kapea. Euroopan ihmisoikeussopimuksen 13 artiklassa on kuitenkin taattu oikeus tehokkaisiin oikeussuojakeinoihin ihmisoikeusloukkauksissa. Kärsimyskorvaus on 16 Juha Lavapuro, Uusi perustuslakikontrolli, s Esimerkiksi Nikula-tapaus (2002), jossa ihmisoikeussopimuksen vastaiseksi katsottiin ratkaisu KKO:1996:17 ja Saaristo and others-tapaus (2010), jossa oli kyse tapauksesta KKO 2005:82. Tapaus KKO 2001:96 todettiin ihmisoikeussopimuksen vastaiseksi Eerikäinen ym. v. Suomi -tapauksessa (2009).
10 Perus- ja ihmisoikeudet suomen oikeudessa ja asianajajan työssä 489 mahdollista perustaa siihen. Jääskeläinen kertoi, että Brittein saarilla onkin tapahtunut juuri näin. Oikeusministeriöstä saamieni tietojen mukaan Englannissa, Walesissa, Pohjois-Irlannissa ja Skotlannissa vangeille on maksettu korvauksia ns. Doubled-up slopping out -tilanteista, joka tarkoittaa sitä, että kaksi vankia on ollut samassa sellissä, jossa he ovat joutuneet tekemään tarpeensa paljuun. Yksittäisten korvausten keskiarvo on ollut noin puntaa. Vuoden 2009 alkupuolella korvauksia oli maksettu jo 11 miljoonaa puntaa. Esimerkiksi Skotlannissa arvioidaan, että korvausvaatimusten lukumäärä voi nousta jopa :een, jolloin puhutaan yhteensä jo kymmenien miljoonien korvaussummista. Jääskeläinen kertoi, että asianajotoimistoilla on onlinesivustoja, joilla voi tehdä korvausvaatimuksen. Perus- ja ihmisoikeudet asianajajan työssä Edellä selostetut tilastot, oikeustapaukset ja oikeuskirjallisuus osoittavat, kuinka merkittävässä roolissa perus- ja ihmisoikeudet ovat Suomen oikeudessa. Ehkä vain prosessioikeus ja sen ymmärtämisen tarve on samalla tavalla yhteinen lähes kaikilla oikeudenaloilla. Vain prosessioikeus kilpailee samoista tilastoluvuissa tuomioistuinten soveltamiskäytännössä. On myös huomattava, että prosessioikeus on myös pitkälti alisteinen perusja ihmisoikeuksille. Oikeus oikeudenmukaiseen oikeudenkäyntiin ja hyvään hallintoon on keskeinen perus- ja ihmisoikeus. Prosessioikeuden kehittymisen kannalta perus- ja ihmisoikeudet asettavat usein ehdottomat rajansa ja toisaalta EIT:n käytäntö osoittaa suunnan johon prosessioikeutta on kehitetty ja on kehitettävä. Valitettavasti moni asianajaja kokee perus- ja ihmisoikeudet vain yhdeksi itselleen vieraaksi oikeudenalaksi. Jos asiassa tulee sovellettavaksi perus- ja ihmisoikeuksia, kehotetaan asiakasta usein kääntymään alan erityisosaajan puoleen. Itse näen, että perus- ja ihmisoikeuksien soveltaminen kussakin tapauksessa pitäisi kuulua jokaisen lakimiehen perustaitoihin siinä missä asianmukaisen valituskirjelmän laatiminen. Jos asiassa pitää laatia valitus ihmisoikeustuomioistuimelle, tulisi juttua siihen asti hoitaneen asianajajan pystyä laatimaan valituskirjelmä. Jutun yksityiskohtien tunteminen on asian menestymisen ja asiakkaan edun kannalta paljon merkittävämpi asia kuin se, että valituksen laatija on asioinut EIT:ssa aiemmin. Valituslomakkeen täyttäminen ja liitteiden valikointi ei kovin monimutkainen tehtävä ole. Olen itse saanut paljon valituksia laadittavaksi sen jälkeen, kun asiaa aiemmin hoitanut asianajaja tai lakimies on heittänyt pyyhkeen kehään. Perehtymiseen käytetty uuden avustajan työ on jäänyt asiakkaan maksettavaksi myös niissä tapauksissa, kun valitusta ei lopulta menestymismahdollisuuksien puuttumisen takia ole laadittu. Kaikki hoitamani ihmisoikeustuomioistuinasiat eivät kuitenkaan ole tulleet hoidettavaksi uusilta asiakkailta. Olen laatinut useita ihmisoikeusvalituksia myös tapauksissa, joissa asiakas on jo aiemmin kääntynyt toimistomme puoleen ja ihmisoikeusloukkaus on tapahtunut toimeksiannon kuluessa, tai olen havainnut ihmisoikeusloukkauksen tapauksessa ilman, että se olisi ollut syy asiakassuhteen syntymiseen. Esimerkiksi hoitamani tapaus Harju (tuomio ) koski kotietsintää, joka ei suinkaan ollut asiakkaan ensisijainen syy kääntyä toimistomme puoleen: huoli koski sittemmin aiheettomaksi osoittautunutta rikosepäilyä. Olen hämmentyneenä seurannut EIT:n tilastoja, joiden mukaan toimistomme asiakkaat joutuvat ihmisoikeusloukkausten uhriksi yhtä usein kuin koko Norjan tai Tanskan kansa ehkä vielä islantilaisilla täydennettynä. 18 Toivon, että tilastoluvut 18 EIT:n vuosiraportin mukaan Suomen todettiin rikkoneen ihmisoikeussopimusta vuonna 2010 yhteensä 16 tuomiossa. Vastaavia tuomiota tuli Ruotsia vastaan neljä, Norjaa ja Tanskaa vastaan ei yhtään. Islanti hävisi yhden jutun EIT:ssä vuonna Koko jäsenyytensä aikana Suomea koskevia ihmisoikeusloukkauksia on vuoden 2010 loppuun mennessä todettu 119. Ruotsi, Norja, Tanska ja Islanti ovat olleet jäseninä pitempään, mutta niitä koskevien langettavien tuomioiden kokonaisluvut ovat jääneet paljon Suomea pienemmiksi: Ruotsi 47, Norja 20, Tanska 13 ja Islanti 9. Itse olen toiminut asiamiehenä 17 jutussa, joissa on todettu ihmisoikeusloukkaus, niistä yhdessä vastaajana oli Viro.
11 490 kertovat enemmän valitusherkkyydestä kuin siitä, että ihmisoikeustilanne Suomessa todella on niin paljon heikompi kuin muissa Pohjoismaissa. Eroa voi olla myös siinä, missä määrin hallituksen asiamies on valmis sopimaan jutun ennen langettavaa tuomiota. Ehkä myös kansallisella tasolla muissa Pohjoismaissa on Suomea tehokkaampia järjestelmiä, jotka hyvittävät loukkauksen siten, ettei ole tarvetta kääntyä Strasbourgin tuomioistuimen puoleen. Toisaalta uskon, että paljon sellaisia valituksia jää tekemättä, jotka voisivat menestyä EIT:hen vietynä. Näissä asioissa on kyse mielen pitämisestä avoimena. Kaikkien luettavissa on Finlexissä julkaistavat EIT:n ratkaisujen suomenkieliset selostukset. Niitä lukemalla itse ymmärsin, että suomalaisessa kotietsintäkäytännössä on isoja ongelmia. Jäin odottamaan sopivia tapauksia ja valitukset menestyivät (Harju ja Heino tapaukset ). Menestys ei ollut yllätys, koska kovin moni muu maa oli jo hävinnyt vastaavissa tapauksissa juttunsa EIT:ssä. Aikanaan perusoikeusuudistuksen jälkeen jäin odottamaan tapausta, jossa olisi kyse järjestysmiehen väkivaltaisesta vastustamisesta. Ankara rangaistavuus perustui asetustasoiseen säännökseen, jossa ravintolan ovimies rinnastettiin virkamieheen. Ensimmäisessä kohdalle sattuneessa tapauksessa väitin, että legaliteettiperiatteen vuoksi asetuksen perusteella ei voida tuomita virkamiehen väkivaltaisesta vastustamisesta, vaan kyseessä on vain lievä pahoinpitely. Tuomari yhtyi kantaan ja tuomitsi sakkoa. Helsingin Sanomat kertoi asiasta ja pian korkein oikeus myönsi samanlaisessa tapauksessa valitusluvan. Ennakkopäätös muutaman kuukauden kuluttua (KKO 1998:159) osoitti, että Suomessa oli tuomittu vuoden 1995 perusoikeusuudistuksen jälkeen ainakin kymmeniä ihmisiä vähintään kolmen kuukauden vankeusrangaistukseen tilanteessa, jossa lainmukainen rangaistus olisi ollut sakkoa. 19 Vuonna 2007 Kypros hävisi EIT:ssä jutun, jossa oli kyse isyyden vahvistamisesta (Phinikaridoutapaus ). Henkilöllä ei ollut ehdottoman määräajan jälkeen mahdollisuutta nostaa vahvistamiskannetta saatuaan vasta määräajan kuluttua tietää kuka voisi olla hänen isänsä. Lainsäädäntö Suomessa on samanlainen. Korkein oikeus oli tapauksessa KKO 2003:107 katsonut, ettei yhdenvertaisuus edellytä ennen isyyslain voimaantuloa syntyneiden kanteiden tutkimista. Kyprosta koskevan tuomion jälkeen EIT on jo useissa Suomea koskevissa ratkaisuissa katsonut myös Suomen isyyslain voimaantulolain ihmisoikeussopimuksen vastaiseksi. Yksi EIT:n langettavista ratkaisuista (Grönmark ) koskee juuri tapausta KKO 2003:107. Kyproslaiseen tapaukseen viitaten nostin itse Espoon käräjäoikeudessa vireille isyyden vahvistamista koskevan kanteen tilanteessa, jossa kansallisen lakimme mukainen kanteen nostamisen määräaika oli jo vuosikausia sitten päättynyt. Helsingin hovioikeus jätti isyyslain voimaanpanolain kyseisen säännöksen soveltamatta ja vahvisti isyyden. Vastapuoli sai asiassa valitusluvan ja korkeimman oikeuden tuomiota odotetaan minä päivänä tahansa 20. Se annettaneen samanaikaisesti kuin ratkaisu purkuhakemukseen tapauksesta KKO 2003:107. Tänä vuonna olen vienyt EIT:hen tapauksen, joka koskee asianosaisen oikeutta saada tietoja puolustautuessaan vangitsemisasiassa. Toinen samanlainen valitus on työn alla. Mielestäni EIT:n käytäntö 21 osoittaa, että ainakin se tapa, jolla Helsingin käräjäoikeus käsittelee vangitsemisasiat ja jonka Helsingin hovioikeus on kantelutapauksissa hyväksynyt ei täytä ihmisoikeussopimuksen asettamia vaatimuksia. Epäillylle ja myös jutun 19 Toimittaja Susanna Reinboth kirjoitti Helsingin Sanomissa , että vuonna 1996 poliisin tietoon tuli 1350 virkamiehen väkivaltaista vastustamista. Näistä vajaa puolet kohdistui poliisiin ja lopuista suurin osa oli järjestysmiesten vastustamista. 20 Juha Lavapuro ennustaa väitöskirjassaan s. 202, että korkein oikeus ei tule muuttamaan hovioikeuden ratkaisua. Lavapuro, Uusi perustuslakikontrolli (2010) 21 Esimerkiksi suuren jaoston ratkaisema Mooren-tapaus (2009).
12 Perus- ja ihmisoikeudet suomen oikeudessa ja asianajajan työssä 491 ratkaisevalle tuomarille tulee antaa paljon nykyistä enemmän tietoa siitä, mitä esitutkinnassa on ilmennyt. Todennäköisten syiden olemassaoloa ei voida jättää tutkinnanjohtajan väitteen tai ilmoituksen varaan. Tuomarin on voitava itse vakuuttua siitä, että hänelle esitetty selvitys osoittaa todennäköisten syiden olevan olemassa. Kontradiktorisuus taas edellyttää, että myös puolustuksen on saatava käyttöönsä tämä tieto. 22 Tutkittavana on myös valitus, jossa on kyse esitutkinnassa määrätyn ilmaisukiellon (esitutkintalaki 48 ) suhteesta sananvapauteen. Sinänsä on aivan ymmärrettävää, että viranomainen voi kieltää asianosaista kertomasta esitutkinnassa ilmenneistä tiedoista, mutta ongelma on se, että tällaisen kiellon osalta ei ole olemassa mitään kansallista oikeussuojakeinoa. EIS:n 13 artikla edellyttää, että puututtaessa sopimuksen takaamien oikeuksien käyttöön, tulee käytettävissä olla tehokas ja riippumaton kansallinen oikeussuojakeino. Ilmaisukielto voi haitata rikosjutun asianosaisten yhteistyötä, jollainen on sinänsä EIT:n mukaan täysin hyväksyttävää (S. v. Sveitsi, ). Silmät aukaiseva ja suomalaisittain ajatuksia herättävä tuomio annettiin suuren jaoston ratkaisemassa Jalloh-tapauksessa ( ). Jutussa katsottiin rikoksesta epäiltyä kohdellun epäinhimillisesti ja halventavasti kun tälle oli annettu pidätysaikana oksetusainetta, joka sai hänet oksentamaan niellyt huumepaketit todisteeksi rikoksesta. Tapaus rinnastuu korkeimman oikeuden ratkaisuun KKO 2000:90. Suomalaistapauksessa huumausainerikoksesta epäillyltä oli otettu ilman riittäviä toimivaltuuksia pakolla virtsanäyte katetroimalla. Korkein oikeus pohti vain sitä syyllistyikö epäilty haitantekoon vastustaessaan toimenpidettä. Itse näen Jalloh-tapauksen myötä, että Suomessa ei enää missään nimessä tulisi ottaa pakolla virtsanäytteitä rattijuopumuksesta tai huumeiden käytöstä epäillyiltä. Jos näin kuitenkin tapahtuisi, menestys Strasbourgissa ei olisi yllätys. Suomalainen käytäntö voi joutua koetukselle myös EIT:n suuren jaoston antaman Salduz-tapauksen ( ) ja sitä seuranneen oikeuskäytännön johdosta. Kyse on siitä, millainen näyttöarvo voidaan antaa rikoksesta epäillyn esitutkintakertomukselle tilanteessa, jossa kertomus on annettu kuulustelussa, jossa epäillyllä ei ole ollut avustajaa tukenaan. 23 EIT totesi, että EIS 6 artikla edellytti normaalisti, että syytetyllä on oikeus asianajajaan jo poliisikuulustelujen alkuvaiheissa. Syytetty on usein erityisen suojattomassa asemassa juuri prosessin tuossa vaiheessa. Hänen asemaansa pahensi se, että rikosprosessimenettely on tullut entistä monimutkaisemmaksi varsinkin todisteiden keräämisen ja käytön kohdalta. Tuota suojattomuutta voitiin useimmissa tapauksissa kompensoida riittävästi asianajajan avulla. Asianajajan tehtävänä oli mm. huolehtia siitä, että syytetty ei joutunut myötävaikuttamaan oman syyllisyytensä selvittämiseen. Syyttäjän oli näytettävä syyte toteen turvautumatta näyttöön, joka oli saatu käyttämällä syytetyn tahtoon vaikuttavaa pakkoa tai painostusta. Siten varhainen mahdollisuus asianajajan saamiseen kuului tärkeisiin prosessuaalisiin takeisiin. Sanottu koski varsinkin juttua, jossa henkilöä syytettiin törkeistä rikoksista ja jossa voitiin odottaa ankaraa rangaistusta. Lausumiinsa seikkoihin nähden EIT katsoi, että rikoksesta epäillyllä tulee olla mahdollisuus asianajajan apuun jo heti ensimmäisestä poliisikuulustelusta lukien, paitsi jos osoitettiin, että sellaista mahdollisuutta ei voitu pakottavista syistä antaa. Asianajajan käytön epäämisellä ei kuitenkaan sen perusteluista riippumatta saanut epäasianmukaisesti vaikeuttaa syytetyn EIS 6 artiklan mukaisten oikeuksien käyttöä. Syytetyn sanotuille oikeuksille aiheutuu periaatteessa korjaamatonta vahinkoa, jos tuomiossa nojaudutaan hänen syyllisyyttään osoittaviin lausumiin, joita on annettu ilman asianajajaa toimitetussa poliisikuulustelussa. 22 Tätä teemaa olen käsitellyt laajemmin lisensiaatintyöhöni kuuluvassa artikkelissa Asianosaisjulkisuus esitutkinnassa. Artikkeli on tarkoitus julkaista lähiaikoina. 23 Alkuvuonna 2011 suurta julkisuutta saaneessa ns. Ulvilan murhajutussa (jota koskee ratkaisu KKO 2011:27) syyttäjä vetosi todisteena syytetyn väitettyyn tunnustukseen esitutkinnan aikana. Tuomiossaan (Dnro R 11/13) Vaasan hovioikeus hylkäsi syytteen ja totesi, että kun otetaan huomioon ne edellä selostetut olosuhteet, joissa A.A. on antanut tunnustukseen viittaavat lausumansa, hänen lausumiaan ei voida edes luonnehtia aidoiksi tunnustuksiksi. Hovioikeus ei kuitenkaan edes mainitse onko kuulustelussa ollut avustaja paikalla tiettävästi ei ollut. Hovioikeuden tuomio on tätä kirjoitettaessa luettavissa Vaasan hovioikeuden verkkosivuilla osoitteessa
13 492 Myöhempi oikeuskäytäntö on entisestään vahvistanut Salduz-tuomion linjausta. Tapauksissa Panovits ( ), Pishchalnikov ( ), Zeki Bayhan ( ) ja Leonid Leonidovich Lazarenko ( ) on ollut kyse pitkälti Salduz-tapauksessa vahvistetusta em. periaatteesta. Lazarenko-tapauksessa korostettiin, että epäilty saa luopua EIS:n mukaisista oikeuksistaan (esim. avustajan käytöstä) edellyttäen, että se ei ollut vastoin tärkeää julkista etua. Lisäksi luopumisen tuli olla yksiselitteistä ja siihen tuli liittyä sen merkitystä vastaavia minimitakeita. EIT siis katsoo, ettei edes kuulusteltavan luopuminen oikeudesta käyttää avustajaa ole aina riittävä syy hyväksyä näytöksi kuulustelukertomus, joka on syntynyt avustajan olematta läsnä kuulustelussa. Plonka-tapauksessa ( ) EIT korosti valittajan alkoholismia. Hän oli heti ensimmäisessä poliisikuulustelussa ilmoittanut kärsineensä alkoholiongelmista monia vuosia. Lisäksi hän oli sanonut nauttineensa huomattavan määrän alkoholia pidätystään edeltäneenä päivänä. Nämä seikat osoittivat selkeästi, että hän oli kuulustelun aikaan ollut avuttomassa asemassa, johon seikkaan viranomaisten olisi tullut kiinnittää huomiota kuulusteluissa ja erityisesti kertoessaan hänelle hänen oikeudestaan asianajajaan. Tosin hänellä oli sittemmin koko oikeudenkäynnin ajan ollut asianajaja ja hän oli voinut nimetä todistajia ja riitauttaa syyttäjän väitteitä. Kuitenkin hänen alkuperäinen tunnustuksensa, jota antaessaan hänellä ei ollut ollut asianajajaa, oli vaikuttanut hänen tuomioonsa, vaikkakaan se ei ollut ollut tuomion ainoa peruste. Oikeudenmukaisuus olisi vaatinut, että hän olisi saanut asianajajan apua jo poliisikuulustelun alkuvaiheissa. EIS 6 artiklan 1 ja 3 c)-kohtia oli rikottu. Salduz-periaatteen toteuttaminen on herättänyt laajaa keskustelua Euroopassa. Sorosin säätiön Legal Aid Reformers Network (www.legalaidreform.org) seuraa otsikolla Salduz Watch eri maissa toteuttavia reformeja, joille ei ainoastaan taata oikeutta käyttää asianajajaa poliisikuuluistelussa, vaan myös varmistetaan se, että tuota oikeutta voidaan käyttää tehokkaasti. Ainakin Suomessa ongelmana ei ole niinkään epäillyn oikeudet kuin todelliset mahdollisuudet saada avustaja kuulusteluun. Usein avustajan käytöstä kysytään vasta kuulustelun alussa ja avustajan järjestäminen paikalle viivästyttäisi asiaa. Kyse on paitsi poliisin käytännöistä, myös siitä millaisen päivystysjärjestelmän paikalliset asianajajat järjestävät taatakseen avustajan saatavuuden esimerkiksi viikonloppuisin. Toisaalta ajoittamalla kuulustelun viikonloppuun poliisi voi tehokkaasti vaikeuttaa avustajan käyttämistä. Vuoden 2014 alusta voimaan tulevassa esitutkintalaissa (805/2011) pyritään tehostamaan avustajan käyttöä kuulusteluissa. Esitutkintaviranomaisen on lain 4 luvun 10 :n mukaan huolehdittava siitä, että asianosaisen oikeus käyttää avustajaa tosiasiallisesti toteutuu hänen sitä halutessaan. Loppukaneetti hänen sitä halutessaan saattaa muodostua ongelmaksi EIT:n käytäntö huomioiden. Ainakin alisteisessa asemassa olevan kohdalla avustaja on hankittava siitä riippumatta mitä mieltä kuulusteltava asiasta itse on. Luopumisen tulee olla myös vapaaehtoista siten, ettei syynä ole esim. toivo nopeasta vapaaksilaskemisesta kuulustelun jälkeen tai väärä käsitys avun maksullisuudesta. Salduz-periaate on vaikuttanut myös EU:ssa valmisteltavaan direktiiviin asianajajan käyttämisestä (Ehdotus Euroopan parlamentin ja neuvoston direktiiviksi oikeudesta asianajajaan rikosoikeudenkäyntimenettelyissä ja oikeudesta ilmoittaa pidätyksestään. KOM(2011) 326 lopullinen) Kesäkuussa 2011 päivätyn direktiiviehdotuksen 12 artiklan 3 kohdan mukaan epäillyn tai syytetyn lausumia tai todisteita, joita hankittaessa on loukattu epäillyn tai syytetyn oikeutta avustajaan tai poikettu tästä oikeudesta, ei saisi käyttää todisteina häntä vastaan, paitsi silloin kuin tällaisten todisteiden käyttäminen ei vaikuta hänen puolustautumisoikeuksiinsa. EIT:n oikeuskäytäntö huomioiden avustajan käyttämisen merkitys on jo nyt voimassa olevaa oikeutta eikä asiassa voida jäädä odottamaan uuden esitutkintalain voimaantuloa tai direktiivin hyväksymistä ja täytäntöönpanoa. Näen, että avustajan käytön lisääminen esitutkintakuulusteluissa tulee olemaan todella haastava tehtävä ja panee koetukselle sekä poliisin että asianajajien toimintatavat. Ainakin oma kalenterini täyttyy kuukausia ja viikkoja etukäteen eikä tähän työhön oikein sovi se, että pitäisi tänään tai huomenna mennä kiireesti järjestettyyn kuulusteluun ehkä kaukanakin olevalle poliisiasemalle.
14 Perus- ja ihmisoikeudet suomen oikeudessa ja asianajajan työssä 493 Salduz-tapauksen vahvistamat ihmisoikeudet eivät siis pelkästään takaa oikeutta asianajajan asiakkaalle. Salduz-periaate asettaa tiukkoja velvollisuuksia myös asianajajille, jotka hoitavat rikosasioita. Onko näköpiirissä se, että rikosasianajajan laskutuksessa jatkossa ehkä puolet muodostuisi poliisikuulusteluissa istumisesta? Mitä se merkitsisi työn houkuttelevuudelle kuulustelut ovat sangen yksitoikkoisia, kun niitä seuraa hiljaa sivusta? Mistä saadaan lisävarat oikeusapumäärärahoihin? Tingitäänkö muista toimenpiteistä, jotta nykyisensuuruinen oikeusapubudjetti riittää kattamaan myös suuresti lisääntyvästä kuulusteluavustamisesta aiheutuvat kustannukset? Ihmisoikeuksilla on siis hintansa. Tässä suhteessa Suomessa on vielä paljon oppimista. Kun Euroopan ihmisoikeussopimus saatettiin Suomessa lain tasoisesti voimaan, ei hallituksen esityksessä tainnut olla minkäänlaista arviota siitä, mitä sopimuksen noudattaminen tulee maksamaan.
OIKEUSTAPAUKSIA VERKOSSA. Tietoasiantuntijat Mirja Pakarinen ja Marja Autio
OIKEUSTAPAUKSIA VERKOSSA Tietoasiantuntijat Mirja Pakarinen ja Marja Autio 19.4.2016 1 Koulutuksen sisältö Oikeustapaukset oikeuslähteenä Kansalliset tuomioistuimet Kuinka löydän näiden oikeustapauksia
Näytön arviointi. Ympäristörikostutkinnan seminaari Laamanni Anders Cederberg
Näytön arviointi Ympäristörikostutkinnan seminaari 29.11.2017 Laamanni Anders Cederberg Esityksen rakenne Yleistä todistelusta Henkilötodistelusta Teknisestä todistelusta Tulevaisuuden näkymiä Yleistä
Oikeudenmukainen oikeudenkäynti perusja ihmisoikeuksien valossa - eräitä näkökohtia. Asianajaja, OTL Markku Fredman
Oikeudenmukainen oikeudenkäynti perusja ihmisoikeuksien valossa - eräitä näkökohtia Asianajaja, OTL Markku Fredman Rovaniemen hovioikeuspiirin lainkäytön laatupäivät 25.11.2011 Esityksen aiheet 1. Ihmis-
7.5 Juridisia termejä
7.5 Juridisia termejä Oikeustermit Tuomioistuimet Maahanmuutto ja pakolaisuus 7.5.1 Oikeustermit Alentuneesti tai alentuneesti syyntakeinen = Tekijä ei ole täysin ymmärtänyt tekoaan. Rangaistusta kevennetään
KOMISSION YKSIKÖIDEN VALMISTELUASIAKIRJA TIIVISTELMÄ VAIKUTUSTENARVIOINNISTA. Oheisasiakirja
EUROOPAN KOMISSIO Bryssel 8.6.2011 SEK(2011) 687 lopullinen C7-0157/11 FI KOMISSION YKSIKÖIDEN VALMISTELUASIAKIRJA TIIVISTELMÄ VAIKUTUSTENARVIOINNISTA Oheisasiakirja ehdotukseen EUROOPAN PARLAMENTIN JA
Oikeudellisten asioiden valiokunta LAUSUNTOLUONNOS. kansalaisvapauksien sekä oikeus- ja sisäasioiden valiokunnalle
EUROOPAN PARLAMENTTI 2009-2014 Oikeudellisten asioiden valiokunta 7.10.2011 2011/0154(COD) LAUSUNTOLUONNOS oikeudellisten asioiden valiokunnalta kansalaisvapauksien sekä oikeus- ja sisäasioiden valiokunnalle
Syyttömyysolettamadirektiivin kansallista täytäntöönpanoa koskeva arviomuistio
Suomen Asianajajaliitto Lausunto 09.03.2017 04/2017 Asia: OM 4/481/2013 Syyttömyysolettamadirektiivin kansallista täytäntöönpanoa koskeva arviomuistio Lausunnonantajan lausunto Voitte kirjoittaa lausuntonne
perustuslakivaliokunnassa klo 10.oo
Gustav Bygglin Korkein oikeus HE 286/2014 vp Kuuleminen Eduskunnan perustuslakivaliokunnassa 15.9.2015 klo 10.oo Hallituksen esitys 286/2014 vp Euroopan ihmisoikeussopimuksen kuudennentoista pöytäkirjan